Atlas Copco
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Atlas Copco AB er et svensk industriselskap etablert i 1873 som AB Atlas. Selskapet produserer trykkluftutstyr i form av verktøy, kompressorer, generatorer og utstyr for luftbehandling, samt utstyr til industri.
Atlas Copco hadde i 2020 omsetning på cirka 99,7 milliarder svenske kroner og omtrent 40 000 ansatte. Selskapet hadde salg i 180 land og eies av Wallenberg-familien gjennom deres investeringsselskap Investor AB.Selskapets norske virksomhet driftes gjennom Atlas Copco AS, et selskap med over 100 ansatte og en omsetning på over 580 millioner kroner i 2020. Atlas Copco AS har sitt hovedkontor i Langhus, utenfor Ski. Historikk Selskapet ble grunnlagt i 1873, under navnet AB Atlas, og produserte opprinnelig utstyr til Statens Järnvägar for utbygging av den svenske jernbanen, før selskapet senere også startet produksjon av dampmaskiner og stålkonstruksjoner til bruer og lignende.Fra 1901 har selskapet tatt i bruk et egetutviklet trykkluftteknikk i sine verktøy, samt kompressorer og utstyr for fjellboring. I 1917 fusjonerte Atlas med AB Diesel, et svensk selskap som laget dieselmotorer, og det nye selskapet fikk navnet Atlas Diesel. På 1920-tallet flyttet selskapet all produksjon til Sickla i Sverige, hvor selskapet i dag har sitt hovedkontor.Etter andre andre verdenskrig opphørte selskapets motorproduksjon, og trykkluftvirksomheten ble selskapets hovedvirksomhet. Selskapet overtok i 1956 en kompressorfabrikk i Belgia og flyttet store deler av sin virksomhet dit. Selskapet fikk samme år navnet Atlas Copco etter datterselskapet Compagnie Pneumatique Commerciale, forkortet Copco. I 1992 overtok Atlas Copco produksjonen av elektroverktøy fra AEG, som selskapet solgte til TTI i 2005. To år senere kjøpte selskapet opp Dynapac, et svensk industriselskap med produksjon av blant annet asfaltutleggere og veivalser.I nyere tid består selskapets virksomhet av produksjon av trykkluftutstyr i form av verktøy, kompressorer, generatorer og utstyr for luftbehandling. I tillegg produserer selskapet trykkluftutstyr til industri. Selskapets tidligere virksomhet innen produksjon av utstyr til anleggs- og bergverksdrift ble i 2017 skilt ut i et eget selskap med navn Epiroc. Det samme året ble Dynapac solgt til det franske industrikonsernet Fayat Group. Les mer i Store norske leksikon trykkluft kompressor verktøy Økonomi og næringsliv i Sverige Eksterne lenker Atlas Copco sin norske hjemmeside